Poi ka 5th Khulu Malang Memorial Football Tournament 2019 cha wakut – Wyrta\nJowai: Ka 5th Khulu Malang Memorial Football Tournament 2019 yong ka Jingiaseng Samla Pala District da poi ko cha wakut ynne ka sngi.\nHa kani ka sngi da wan sakhi leh da u MDC ka Bataw Lakadong u Dr. Sankey S Shangpung uwa man leh u kongsan, uwa da e ya ki ktien kyrkhu kyrdoh ya ka District wow nang ku nangroi ko chakhmat ha i chakri ya u Blai da i tieñ i burom.\nDa emlang leh u Nangpoi Paslein uwa man kam u symbood kongsan, deilang wa kiwa yahkhmat ka balang hapoh yong ka District.\nYa ka yalang da pynlai da u Rev. D H Malang uwa man kam u Pastor In-charge.\nHa ki yalehke pynkut da pynman hapyrdi ka Jingiaseng Samla Balang Presbyterian Lakasein pyrchah ya ka Jingiaseng Samla Balang Presbyterian Kseh. Ka Jingiaseng Samla Lakasein da jop ko ya ka Jingiaseng Samla Kseh da 2-0.\nYa kiwa jop ha kani ka Tournament daw lai chimbynta ki cha ka ka Tournament wa pynlai da ka Sutnga Presbytery.\nHa ka Penalty Shoot Out, neiliang yong ki kynthai, ka Jingiaseng Samla Balang Presbyterian Madan Pohkseh daw lai chimbynta ko cha ka Sutnga Presbytery.\nPalat 19 lak ngut kiwa ym em mih pyrtuid haka NRC ka Assam